wannaphong/clean_thaiwikipedia huggingface dataset:
# โลภะ
โลภะ แปลว่า ความโลภ ความอยากได้ เป็นเป็นกิเลสอย่างหนึ่งในบรรดากิเลสใหญ่ 3 อย่างคือ โลภะ โทสะ โมหะ

โลภะ เกิดจากตัณหาคือความทะยานอยากได้ เมื่อเกิดขึ้นแล้วทำให้จิตหิวโหยอยากได้ เกิดความดิ้นรน อยู่ไม่เป็นสุข หากหยุดยั้งไม่ได้ก็จะเป็นต้นเหตุให้ดิ้นรนแสวงหาสิ่งที่อยากได้มาสนองความต้องการ หรือเมื่อไม่ได้โดยวิธีชอบธรรมก็นำให้ไปทำความชั่วความไม่ดีงามต่าง ๆ เช่น ลักขโมย การทุจริต คอรัปชั่น โกง ปล้น จนถึงฆ่าคนตาย

โลภะ เป็นอันตรายแก่ธรรมทั้งปวง คือเป็นตัวทำลายศีลธรรม มโนธรรม สันติธรรม วัฒนธรรม สามัคคีธรรม ยุติธรรมและธรรมชาติ

โลภะ ละได้ด้วยการให้ทาน การเสียสละ เอื้อเฟื้อเกื้อกูลกันในทางที่ชอบพระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,   วัดราชโอรสาราม กรุงเทพฯ พ.ศ. 2548

 กลุ่มของโลภะ 
ธรรมฝ่ายชั่วนี้มี 3 อย่าง คือ
 โลภะ เป็นความอยากได้ ยินดี ติดใจ ในอารมณ์ต่าง ๆ ทั้งรูป เสียง กลิ่น รส โผฏฐัพพะ และธัมมารมณ์
 ทิฏฐิ เป็นธรรมชาติที่เห็นผิด
 มานะ เป็นความอวดดื้อถือตัวพระปราโมทย์ ปาโมชฺโช. วิมุตฺติมรรค. (กรุงเทพฯ : ธรรมดา, 2549), หน้า 24
# แมวน้ำเสือดาว
แมวน้ำเสือดาว  หรือบางทีเรียกว่า เสือดาวทะเล (Sea leopard) เป็นสัตว์เลี้ยงลูกด้วยนมในวงศ์แมวน้ำ (Phocidae) หรือแมวน้ำแท้ และเป็นแมวน้ำเพียงชนิดเดียวที่อยู่ในสกุล Hydrurga  

 ชื่อ 
โดยที่คำว่า Hydrurga นั้นเป็นภาษากรีกหมายถึง "คนทำงานทางน้ำ" และ leptonyx แปลว่า "กรงเล็บขนาดเล็ก"

 ลักษณะทางพันธุกรรม 
แมวน้ำเสือดาว ได้ชื่อว่าเป็นสัตว์นักล่าอย่างแท้จริง เป็นสัตว์ที่อยู่บนสุดของห่วงโซ่อาหาร ล่าสัตว์อื่นเป็นอาหารได้อย่างหลากหลาย ด้วยมีส่วนหัวที่ยาว มีฟันที่แหลมคม โดยเฉพาะฟันหน้าที่ยาวถึง 2.5 เซนติเมตร (1 นิ้ว) และกรามที่สบกันได้อย่างสนิท ขากรรไกรสามารถเปิดกว้างได้ 16 องศา จึงสามารถทำให้งับเหยื่อได้อย่างสะดวก อีกทั้งยังมีประสาทดมกลิ่นที่ดีเยี่ยมอีกด้วย
thumb|left|หัวกะโหลกและกราม
thumb|left|ส่วนหัวและฟัน
แมวน้ำเสือดาวจัดเป็นแมวน้ำที่ใหญ่เป็นอันดับ 2 ของโลก รองมาจากแมวน้ำช้างใต้ มีกล้ามเนื้อขนาดใหญ่ที่เป็นสีน้ำตาลเข้มบริเวณหลังและสีน้ำตาลอ่อนที่ช่วงท้อง ใต้คอเป็นสีขาว มีจุดสีเข้มกลม ๆ กระจายไปทั่วแลดูคล้ายลายของเสือดาว อันเป็นที่มาของชื่อ ตัวเมียโดยทั่วไปมีขนาดใหญ่กว่าตัวผู้   มีขนาดโดยเฉลี่ย 2.4–3.5 เมตร (8.4–11.7 ฟุต) และน้ำหนักตั้งแต่ 200 ถึง 600 กิโลกรัม (440 ถึง 1,320 ปอนด์Leopard Seals, Hydrurga leptonyx. marinebio.org)

แมวน้ำเสือดาวตัวเมียเข้าสู่วัยเจริญพันธุ์เมื่ออายุได้ 2–6 ปี ตัวผู้ 3–7 ปี มีฤดูผสมพันธุ์ในช่วงฤดูร้อน โดยจะมารวมกลุ่มกันเป็นกลุ่มเล็ก ๆ ทั้งสองเพศจะส่งเสียงร้องเรียกกันไปมา มีระยะตั้งท้องนาน 9 เดือน ออกลูกครั้งละ 1 ตัว โดยแมวน้ำที่ท้องแก่จะขุดโพรงในน้ำแข็งและเก็บอาหารไว้ในนั้น เพื่อใช้เป็นที่พำนักเมื่อคลอด ลูกแมวน้ำเมื่อแรกเกิดมีน้ำหนักประมาณ 40 กิโลกรัม โดยที่แม่ดูแลอย่างใกล้ชิด ลูกแมวน้ำสามารถที่จะลงน้ำว่ายได้และเปลี่ยนสีขนเมื่ออายุได้ 1 เดือน ซึ่งยังเป็นช่วงที่แม่แมวน้ำยังดูแลอยู่

 พฤติกรรม 
มีอุปนิสัยดุร้าย ล่าสัตว์ต่าง ๆ โดยเฉพาะสัตว์เลี้ยงลูกด้วยนมหรือสัตว์เลือดอุ่นกินเป็นอาหาร เป็นสัตว์ที่อยู่ตามลำพังเพียงตัวเดียว โดยล่านกเพนกวิน และแมวน้ำชนิดอื่นเป็นอาหาร ในตัวที่ยังเล็กจะกินเคยหรือปลาเป็นอาหาร โดยออกล่าด้วยวิธีการสะกดรอยตามเหยื่อไปตามพื้นน้ำแข็งและมุดตามลงไปในน้ำ อีกทั้งยังเคลื่อนไหวได้อย่างรวดเร็วบนบกอีกด้วย อย่างไรก็ตาม แมวน้ำเสือดาวจะไม่สามารถดำน้ำลึกเหมือนกับแมวน้ำชนิดอื่น ๆ  พฤติกรรมในการออกล่าเหยื่อเป็นไปอย่างดุเดือด เหี้ยมเกรียม อีกทั้งยังมีรายงานว่าเคยโจมตีใส่มนุษย์ด้วย แต่ไม่บ่อยครั้งนักCarrington, Damian (2003-07-24). Inquiry into fatal leopard seal attack begins. NewScientist.com. Retrieved on 2013-02-24.  โดยมีศัตรูตามธรรมชาติเพียงแค่สัตว์กินเนื้อขนาดใหญ่อย่าง วาฬเพชฌฆาต และปลาฉลามบางชนิดเท่านั้น  

 ถิ่นที่อยู่ 
กระจายพันธุ์ในเขตซีกโลกทางใต้อย่างขั้วโลกใต้ โดยพบได้ตั้งแต่ชายฝั่งทางตอนใต้ของออสเตรเลีย, เกาะแทสมาเนีย, แอฟริกาใต้, นิวซีแลนด์, หมู่เกาะคุก, เตียร์ราเดลฟวยโก, เกาะเซาท์จอร์เจียและหมู่เกาะเซาท์แซนด์วิช, ชายฝั่งแอตแลนติกของอเมริกาใต้ มีอายุขัยโดยเฉลี่ย 26 ปี
# โมหะ
โมหะ  แปลว่า ความหลง ความเขลา ความโง่ หมายถึงความไม่รู้ตามที่เป็นจริง เป็นกิเลสอย่างหนึ่งในบรรดากิเลสใหญ่ 3 อย่าง คือ โลภะ โทสะ โมหะ ซึ่งได้แก่อวิชชา นั่นเอง

โมหะ เกิดจากความคิดเห็นที่ผิด จากการไม่ใช้ปัญญาพิจารณาให้ประจักษ์ในเรื่องนั้นๆ ให้ถ่องแท้ถี่ถ้วนก่อน เมื่อเกิดขึ้นแล้วก็เป็นเหตุให้ไม่รู้บุญไม่รู้บาป ไม่เชื่อบุญไม่เชื่อบาป ชักนำให้ไปทำความชั่วความไม่ดีต่างๆ เช่น ประมาท ทะเลาะวิวาท แก่งแย่งชิงดี อวดดี เกียจคร้าน บ้ากาม อกตัญญู เชื่อง่าย หูเบา

โมหะ กำจัดได้ด้วยปัญญา คือใช้ปัญญาพิจารณาให้เห็นประจักษ์ในสิ่งนั้นๆ

โมหะ ในคำไทยนำมาใช้ว่า โมโห ซึ่งมีความหมายเพี้ยนไปว่าโกรธพระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548

โมหะ เป็นอาการที่รู้ไม่เท่าทันถึงสภาวธรรมที่แท้จริงของอารมณ์ที่เข้ากระทบกับจิต ทำให้เกิดความวิปริต เห็นผิดไปจากสภาวธรรมที่แท้จริง ได้แก่ ความไม่รู้ในทุกขสัจ สมุทัยสัจ นิโรธสัจ มรรคสัจ ทั้งสี่

 โมจตุกะ 
ธรรมที่อยู่กลุ่มเดียวกับโมหะมีอีก 3 อย่าง เมื่อนับรวมกับโมหะจึงเรียกว่า โมจตุกะ ได้แก่
 โมหะ เป็นความหลง หรือธรรมชาติที่ปิดความจริงของอารมณ์
 อหิริกะ เป็นธรรมชาติที่ไม่ละอายในการทำผิดทางกาย วาจา ใจ
 อโนตตัปปะ เป็นธรรมชาติที่ไม่กลัวเกรงต่อผลของบาป
 อุทธัจจะ เป็นความฟุ้งซ่านหรือธรรมชาติที่จับอารมณ์ไม่มั่นพระปราโมทย์ ปาโมชฺโช.  วิมุตฺติมรรค.  (กรุงเทพฯ : ธรรมดา, 2549), หน้า 24
# อำเภอพระทองคำ
พระทองคำ เป็นอำเภอหนึ่งของจังหวัดนครราชสีมา

 ที่ตั้งและอาณาเขต 
อำเภอพระทองคำตั้งอยู่ทางตอนเหนือของจังหวัด มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับอำเภอจัตุรัสและอำเภอเนินสง่า (จังหวัดชัยภูมิ)
 ทิศตะวันออก ติดต่อกับอำเภอคงและอำเภอขามสะแกแสง
 ทิศใต้ ติดต่อกับอำเภอโนนไทย
 ทิศตะวันตก ติดต่อกับอำเภอด่านขุนทด

 ประวัติ 
 วันที่  15  กรกฎาคม  2539    ได้แยกพื้นที่ตำบลสระพระ  ตำบลมาบกราด   ตำบลพังเทียม  ตำบลทัพรั้ง  และตำบลหนองหอย   มาตั้งเป็นกิ่งอำเภอพระทองคำ   ขึ้นกับอำเภอโนนไทย  พร้อมกับโอนสุขาภิบาลปะคำ  มาขึ้นกับกิ่งอำเภอพระทองคำ  อีกด้วย    
 วันที่  20  มกราคม  2542   เปลี่ยนชื่อสุขาภิบาลปะคำ   เป็น  สุขาภิบาลพระทองคำ  
 วันที่  25   พฤษภาคม  2542    ยกฐานะจากสุขาภิบาลพระทองคำ   เป็น  เทศบาลตำบลพระทองคำ
 วันที่  8   กันยายน  2550     ยกฐานะเป็นอำเภอพระทองคำ
 วันที่ 6 กันยายน พ.ศ. 2556 ยกฐานะองค์การบริหารส่วนตำบลสระพระ เป็น เทศบาลตำบลสระพระ

 การแบ่งเขตการปกครอง 
 การปกครองส่วนภูมิภาค 
อำเภอพระทองคำแบ่งเขตการปกครองย่อยออกเป็น 5 ตำบล 75 หมู่บ้าน ได้แก่

1.สระพระ(Sa Phra)11 หมู่บ้าน2.มาบกราด(Map Krat)8 หมู่บ้าน3.พังเทียม(Phang Thiam)20 หมู่บ้าน4.ทัพรั้ง(Thap Rang)21 หมู่บ้าน5.หนองหอย(Nong Hoi)15 หมู่บ้าน

 การปกครองส่วนท้องถิ่น 
ท้องที่อำเภอพระทองคำประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลพระทองคำ ครอบคลุมพื้นที่บางส่วนของตำบลสระพระ
 เทศบาลตำบลสระพระ ครอบคลุมพื้นที่ตำบลสระพระ (เฉพาะนอกเขตเทศบาลตำบลพระทองคำ)
 องค์การบริหารส่วนตำบลมาบกราด ครอบคลุมพื้นที่ตำบลมาบกราดทั้งตำบล
 องค์การบริหารส่วนตำบลพังเทียม ครอบคลุมพื้นที่ตำบลพังเทียมทั้งตำบล
 องค์การบริหารส่วนตำบลทัพรั้ง ครอบคลุมพื้นที่ตำบลทัพรั้งทั้งตำบล
 องค์การบริหารส่วนตำบลหนองหอย ครอบคลุมพื้นที่ตำบลหนองหอยทั้งตำบล

ชาวอำเภอพระทองคำที่มีชื่อเสียง
สุนารี ราชสีมา นักร้องลูกทุ่ง
ตั๊กแตน ชลดา นักร้องลูกทุ่ง
แอนโทเนีย โพซิ้ว รองอันดับหนึ่ง นางงามจักรวาล 2023
# อำเภอบัวลาย
บัวลาย เป็นอำเภอหนึ่งของจังหวัดนครราชสีมา และเป็นอำเภอที่มีพื้นที่น้อยที่สุดของจังหวัด บัวลายเป็นหนึ่งในหลายอำเภอของจังหวัดที่มีทางรถไฟสายตะวันออกเฉียงเหนือผ่าน โดยเมื่อเดินทางจากกรุงเทพฯ แล้ว จะเป็นอำเภอสุดท้ายก่อนเข้าสู่เขตจังหวัดขอนแก่น

 ประวัติ 
หมู่บ้านหนองบัวลาย  ตั้งเมื่อ พ.ศ. 2469 เดิมขึ้นกับตำบลบัวใหญ่ แยกมาตั้งเป็นตำบลบัวลาย  เมื่อปี พ.ศ. 2486 สาเหตุที่เรียกว่า “หนองบัวลาย” เพราะในบริเวณหมู่บ้านมีหนองน้ำที่มีบัวมากมาย  ซึ่งคำว่า “บัวมากมาย”  ภาษาท้องถิ่นเรียกว่า  “บัวหลาย”  ต่อมาเพี้ยนเสียงเป็น “บัวลาย”  จึงเรียกว่า “หนองบัวลาย” จนมาปัจจุบันต่อมาได้ตัดคำว่า “หนอง” ออกเหลือเพียง “บัวลาย”  จึงเรียกว่า “ตำบลบัวลาย” แต่นั้นมาในส่วนชื่อหมู่บ้านยังคงเรียก “หนองบัวลาย”  เช่นเดิม กำนันตำบลบัวลายคนแรกชื่อนายทวง แทบทาม ต่อมาอีก 4 คนคือนายโสม  แสงสว่าง, นายคำ  ทินราช, นายจิตร์  นาราษฎร์และนายอนุวัฒน์   ทินราช ตามลำดับ

สำหรับบรรพบุรุษผู้ก่อตั้งหมู่บ้านโดยนำครอบครัวและญาติพี่น้องเข้ามาวางรกรากมีดังนี้
 ขอด การปลูก
 ชาลี โพธิ์พล
 เจ็ก ด่านกลาง
 เพชร ด่านกลาง
 เอี่ยม ฮมพิรมย์
 ทุย ไพราม

เมื่อความอุดมสมบูรณ์ในพื้นที่ที่เหมาะสมแก่การทำนาทำไร่  และด้วยความเจริญของท้องถิ่นเพราะลำห้วยยางและลำห้วยขี้หนูไหลผ่านผู้คนก็หลั่งไหลเข้ามาตั้งถิ่นฐานเพิ่มมากขึ้น

เมื่อหมู่บ้านเป็นปึกแผ่น จำนวนประชากรเพิ่มมากขึ้นตามลำดับ  จึงมีการแบ่งแยกการปกครองตำบลออกจากตำบลบัวใหญ่มาเป็นตำบลบัวลาย มีหมู่บ้านเพิ่มขึ้น คือบ้านหนองบัวลาย  บ้านหนองแสง บ้านขามป้อม บ้านโนนดู่ บ้านโนนจาน บ้านหนองคอม บ้านหลุบกุง บ้านเหลิงหิน บ้านห้วยม่วง  บ้านศาลาดิน บ้านสระน้ำเที่ยง บ้านหนองเรือ บ้านป่าหวาย บ้านเพ็ดน้อย บ้านแดงน้อย บ้านฝาผนัง  บ้านหนองแวง บ้านคึมมะอุ บ้านหนองจาน บ้านหนองตาดน้อย

การก่อสร้างทางรถไฟสายตะวันออกเฉียงเหนือ  ผ่านหมู่บ้านหนองบัวลาย  พอดี  มีการเปิดการเดินรถครั้งแรกเมื่อปี พ.ศ. 2477 รถไฟสมัยนั้น เป็นเครื่องจักรไอน้ำ ใช้ไม้ฟืนเป็นเชื้อเพลิง หาได้จากโคกสาธารณะตามเส้นทางจากหนองบัวลายไปบ้านศาลาดิน เป็นโคก ที่มีต้นไม้มาก เนื้อที่ ประมาณ 1,000  ไร่บัวลาย

 วันที่   1   กรกฎาคม   2540   ได้แยกพื้นที่ตำบลเมืองพะไล  ตำบลโนนจาน  ตำบลบัวลาย  และตำบลหนองหว้า   มาตั้งเป็น กิ่งอำเภอบัวลาย   ขึ้นกับอำเภอบัวใหญ่  พร้อมกับโอนสุขาภิบาลหนองบัวลาย  มาขึ้นกับ  กิ่งอำเภอบัวลาย  
  วันที่   25    พฤษภาคม   2542   ยกฐานะจากสุขาภิบาลหนองบัวลาย   เป็น  เทศบาลตำบลหนองบัวลาย
  วันที่  8   กันยายน  2550   ยกฐานะเป็น อำเภอบัวลาย  

 ที่ตั้งและอาณาเขต 
อำเภอบัวลายตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับอำเภอแวงน้อยและอำเภอพล (จังหวัดขอนแก่น)
 ทิศตะวันออก ติดต่อกับอำเภอประทาย
 ทิศใต้ ติดต่อกับอำเภอสีดา
 ทิศตะวันตก ติดต่อกับอำเภอบัวใหญ่

 การแบ่งเขตการปกครอง 
 การปกครองส่วนภูมิภาค 
อำเภอบัวลายแบ่งเขตการปกครองย่อยออกเป็น 4 ตำบล 45 หมู่บ้าน ได้แก่
1.เมืองพะไล(Mueang Phalai)9 หมู่บ้าน2.โนนจาน(Non Chan)14 หมู่บ้าน3.บัวลาย(Bua Lai)13 หมู่บ้าน4.หนองหว้า(Nong Wa)9 หมู่บ้าน

 การปกครองส่วนท้องถิ่น 
ท้องที่อำเภอบัวลายประกอบด้วยองค์กรปกครองส่วนท้องถิ่น 5 แห่ง ได้แก่
 เทศบาลตำบลหนองบัวลาย ครอบคลุมพื้นที่บางส่วนของตำบลบัวลาย
 องค์การบริหารส่วนตำบลเมืองพะไล ครอบคลุมพื้นที่ตำบลเมืองพะไลทั้งตำบล
 องค์การบริหารส่วนตำบลโนนจาน ครอบคลุมพื้นที่ตำบลโนนจานทั้งตำบล
 องค์การบริหารส่วนตำบลบัวลาย ครอบคลุมพื้นที่ตำบลบัวลาย (เฉพาะนอกเขตเทศบาลตำบลหนองบัวลาย)
 องค์การบริหารส่วนตำบลหนองหว้า ครอบคลุมพื้นที่ตำบลหนองหว้าทั้งตำบล
# โทสะ
โทสะ (, โทส; , ทฺเวษ) เป็นศัพท์ทางศาสนาพุทธและฮินดุที่มีความหมายตรงตัวว่า "ความขัดเคือง, ความเกลียดชัง";Ranjung Yeshe wiki entry for zhe sdang;; Quote: The attainment of freedom from the three poisons of lust (raga), hatred (dvesa) and confusion (moha) by a person who is understood as being in the process of becoming conditioned by various factors (not merely by the three poisons)....

ในศาสนาพุทธ โทสะ (ความขัดเคือง, ความเกลียดชัง) อยู่ตรงข้ามกับ ราคะ (ความอยาก, ความต้องการ)  โทสะ เป็นหนึ่งใน 3 รากเหง้า (เช่นเดียวกันกับ ราคะ กับ โมหะ) ซึ่งก่อให้เกิดทุกข์ และยังเป็นหนึ่งในบรรดากิเลสใหญ่ทั้ง 3 ของพระไตรปิฎกภาษาบาลีที่ต้องถูกกำจัด

โทสะเกิดจากมานะคือความถือตัวถือตน ความรู้สึกว่าตัวเด่นกว่าเขา ตัวด้อยกว่าเขา หรือตัวเสมอกับเขา เมื่อถูกกระทบเข้าก็เกิดความไม่พอใจ เกิดโทสะขึ้น เมื่อเกิดขึ้นแล้วหากระงับไม่ได้ก็จะนำให้ทำความชั่วความไม่ดีต่างๆ เช่น ทะเลาะวิวาทกัน กลั่นแกล้งกัน ทำร้ายกัน ฆ่ากัน เป็นเหตุให้ตัวเองเดือดร้อน โลกก็เร่าร้อน ขาดสันติภาพ อยู่กันอย่างเดือดร้อน หวาดระแวงกันและกัน

โทสะกำจัดได้โดยเมตตา คือการมีความรักปรารถนาดีต่อกันพระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548

 กลุ่มโทสะ 
ธรรมฝ่ายชั่วนี้มี 3 อย่าง คือ
 โทสะ เป็นธรรมชาติที่ประทุษร้ายหรือความโกรธ
 อิสสา เป็นธรรมชาติที่ไม่พอใจในคุณสมบัติหรือคุณความดีของผู้อื่นหรือความอิจฉา
 มัจฉริยะ เป็นธรรมชาติที่หวงแหนในสมบัติและคุณความดีของตนหรือความตระหนี่
 กุกกุจจะ เป็นธรรมชาติที่รำคาญใจในความชั่วที่ได้ทำแล้วและรำคาญใจหรือร้อนใจทียังไม่ได้ทำความดีพระปราโมทย์ ปาโมชฺโช.  วิมุตฺติมรรค.  (กรุงเทพฯ : ธรรมดา, 2549) , หน้า 24-25
# สมาทาน
สมาทาน แปลว่า การถือเอา การรับเอา การถือปฏิบัติ

สมาทาน หมายถึงการรับมาปฏิบัติ เช่น
 สมาทานศีล คือการรับศีลมาเป็นหลักปฏิบัติ
 สมาทานธุดงค์ คือการถือปฏิบัติตามหลักธุดงควัตร

สมาทาน ตามปกติจะกระทำต่อหน้าผู้อื่นเช่น พระสงฆ์ ด้วยการเปล่งวาจา หรือนึกในใจว่าจะทำอย่างโน้นอย่างนี้ คล้ายกับให้คำมั่นสัญญาทั้งแก่ตนเองหรือผู้อื่นไว้ การสมาทานจึงเป็นอุบายวิธีให้ประพฤติปฏิบัติตามที่เปล่งวาจาไว้เพื่อรักษาคำมั่นสัญญา อันแสดงถึงความเป็นคนมีจิตใจมั่นคง พูดจริงทำจริง ไม่โลเลเหลาะแหละ
# อกตัญญู
อกตัญญู แปลว่า ผู้ไม่รู้สึกถึงบุญคุณที่ผู้อื่นทำแก่ตน ผู้ไม่มีความกตัญญู

อกตัญญู คือเนรคุณ ทรยศ หักหลัง ไม่ซื่อสัตย์ ผู้ระลึกไม่ได้ว่าใครเคยทำดีเคยช่วยเหลือเกื้อกูลตนมา ผู้ลืมบุญคุณของคนอื่นที่ทำแก่ตนมา ผู้ไม่ยอมรับบุญคุณของใครทั้งนั้น เรียกว่า คนอกตัญญู มีลักษณะตรงข้ามกับคนกตัญญู

อกตัญญู มีลักษณะลบหลู่บุญคุณคน ไม่ปรารถนาที่จะตอบแทนความดีของใคร ชอบลืมเรื่องที่เขาเคยทำเคยช่วยเหลือตนมา แต่ก็ไม่มีความรู้สึกอิ่มที่จะรับจากคนอื่นอีก หากยังมีช่องทางจะได้จากเขาอีกก็จะพอใจ หากเห็นว่าหมดโอกาสแล้วก็จะตีจากไปทันที หรือไม่ก็แสดงกิริยาพูดจาให้ร้ายต่างๆ ท่านจึงว่า

"แม้จะยกแผ่นดินทั้งหมดให้แก่คนอกตัญญูก็จะให้เขายินดีพอใจไม่ได้"
# มหาบุรุษซามูไร
มหาบุรุษซามูไร  หรือซามูไรคนสุดท้าย เป็นประเภทผจญภัย สงคราม-ดราม่า ซึ่งออกฉายครั้งแรกในวันที่ 5 ธันวาคม ค.ศ. 2003

เนื้อเรื่อง
ภาพยนตร์เรื่องนี้กล่าวถึงเรื่องราวของร้อยเอกเนธาน อัลเกร็น ซึ่งเป็นคนไร้จุดหมาย บรรดาศึกสงครามที่เขาได้ร่วมรบมาก่อนนั้นดูเหมือนช่างห่างไกลและไร้ผล เขาเคยเอาชีวิตเข้าเสี่ยงเพื่อเกียรติยศและประเทศชาติ ทว่า หลายปีนับแต่สงครามกลางเมืองของสหรัฐอเมริกา โลกได้เปลี่ยนไปมาก พลการเข้ามาแทนที่ความกล้าหาญ ประโยชน์ส่วนตัวเข้ามาแทนที่ความเสียสละ และไม่มีเกียรติยศหลงเหลืออีกต่อไปโดยเฉพาะทางฝั่งตะวันตก เมื่อหน้าที่ของเขาในปฏิบัติการอินเดียนแดงได้จบลง ตามสภาวะแห่งความเป็นจริงที่แสนเศร้า ณ ทุ่งกว้างที่ไร้ซึ่งการให้อภัย ใกล้กับริมฝั่งแม่น้ำวาชิตะ อัลเกร็นสูญเสียกำลังใจจนหมดสิ้น ห่างออกไปอีกซีกโลก ทหารหาญอีกนายมองเห็นวันข้างหน้าของชีวิตตนที่มีแต่จะถูกกัดกร่อนไป เขาคือ คัตสึโมโต้ หัวหน้าคนสุดท้ายของนักรบรุ่นเก่า เหล่าซามูไรที่เป็นที่นับถือ ผู้อุทิศชีวิตพวกเขาให้กับองค์จักรพรรดิและประเทศชาติ และเช่นเดียวกันกับการบุกรุกสมัยใหม่ที่เกิดขึ้นในอเมริกาฝั่งตะวันตก ที่ชนพื้นเมืองอเมริกันถูกต้อนให้จนมุมและถูกบีบบังคับ สิ่งเดียวกันที่เกิดขึ้นกับประเพณีของญี่ปุ่น สายโทรเลขและทางรถไฟนำมาซึ่งความเจริญ แต่กลับคุกคามสิ่งที่มีคุณค่า และกฎเกณฑ์ที่เหล่าซามูไรได้เคยมีชีวิตอยู่ และสละชีพเพื่อมันมานับศตวรรษ แต่คัตสึโมโต้ไม่มีวันลาไปโดยปราศจากการต่อสู้ เส้นทางของทั้งสองนักรบทั้งสอง มาบรรจบกันเมื่อองค์จักรพรรดิหนุ่มแห่งประเทศญี่ปุ่น ได้ถูกเชื้อเชิญโดยความสนใจของอเมริกัน ผู้ปรารถนาในตลาดที่กำลังเติบโตของญี่ปุ่น ตกลงว่าจ้างให้อัลเกร็นมาเป็นผู้ฝึกให้กับกองทัพทหารเกณฑ์ที่ทันสมัยกองทัพแรกแห่งญี่ปุ่น แต่ในขณะที่บรรดาที่ปรึกษาของจักรพรรดิ พยายามจะ กำจัดเหล่าซามูไรอย่างถอนรากถอนโคน เพื่อจัดตั้งรัฐบาลแบบตะวันตก ที่เป็นมิตรทางการค้าขึ้นนั้น อัลเกร็นกลับได้พบว่า ตัวเขาประทับใจและมีความโน้มเอียง เมื่อได้พบกับพวกซามูไร ความมั่นใจที่ยิ่งใหญ่ของพวกเขาทำให้เขาระลึกได้ถึงตัวตนที่เขาเคยเป็นมาก่อน เมื่อถูกผลักเข้าสู่แดนโหดห้าวและไม่คุ้นเคย โดยมีชีวิต และที่สำคัญยิ่งไปกว่านั้น จิตวิญญาณของเขา นายทหารชาวอเมริกันผู้ตกที่นั่งลำบาก ได้พบว่าเขากำลังอยู่ท่ามกลางความรุนแรง และตำนานที่ต้องต่อสู้ระหว่างสองโลก โดย มีเพียงเหตุผลแห่งเกียรติยศเท่านั้นที่จะนำทางให้กับเขา

 นักแสดงนำ 
 ทอม ครูซ รับบท ร้อยเอกเนธาน อัลเกร็น
 เคน วาตานาเบ้ รับบท คัตซึโมโต้
 ฮิโรยูกิ ซานาดะ รับบท ยูจิโอ
 ชิน โกยามาดะ รับบท นูบูทาดะ
# อำเภอศิลาลาด
ศิลาลาด เป็นอำเภอหนึ่งตั้งอยู่ทางตอนเหนือสุดของจังหวัดศรีสะเกษ ยกฐานะขึ้นเป็นอำเภอในปี พ.ศ. 2550 โดยแยกออกจากอำเภอราษีไศล นับเป็นอำเภอที่จัดตั้งขึ้นเป็นลำดับล่าสุดของจังหวัด พร้อมกับอำเภอโพธิ์ศรีสุวรรณ

 ประวัติ 
อำเภอศิลาลาดเดิมเป็นส่วนหนึ่งของอำเภอราษีไศล ทางราชการได้แบ่งพื้นที่การปกครองออกมาตั้งเป็น กิ่งอำเภอศิลาลาด ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอศิลาลาด ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน

 ที่ตั้งและอาณาเขต 
อำเภอศิลาลาดตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับอำเภอหนองฮีและอำเภอพนมไพร (จังหวัดร้อยเอ็ด)
 ทิศตะวันออก ติดต่อกับอำเภอมหาชนะชัย (จังหวัดยโสธร) และอำเภอราษีไศล
 ทิศใต้ ติดต่อกับอำเภอราษีไศล
 ทิศตะวันตก ติดต่อกับอำเภอโพนทราย (จังหวัดร้อยเอ็ด)

 การแบ่งเขตการปกครอง 
 การปกครองส่วนภูมิภาค 
อำเภอศิลาลาดแบ่งเขตการปกครองย่อยออกเป็น 4 ตำบล 44 หมู่บ้าน ได้แก่
1.กุง (Kung)14 หมู่บ้าน2.คลีกลิ้ง (Khli Kling)11 หมู่บ้าน3.หนองบัวดง (Nong Bua Dong)9 หมู่บ้าน4.โจดม่วง (Chot Muang)10 หมู่บ้าน

 การปกครองส่วนท้องถิ่น 
ท้องที่อำเภอศิลาลาดประกอบด้วยองค์กรปกครองส่วนท้องถิ่น 4 แห่ง ได้แก่
 องค์การบริหารส่วนตำบลกุง ครอบคลุมพื้นที่ตำบลกุงทั้งตำบล
 องค์การบริหารส่วนตำบลคลีกลิ้ง ครอบคลุมพื้นที่ตำบลคลีกลิ้งทั้งตำบล
 องค์การบริหารส่วนตำบลหนองบัวดง ครอบคลุมพื้นที่ตำบลหนองบัวดงทั้งตำบล
 องค์การบริหารส่วนตำบลโจดม่วง ครอบคลุมพื้นที่ตำบลโจดม่วงทั้งตำบล
# อำเภอแคนดง
แคนดง เป็นอำเภอหนึ่งของจังหวัดบุรีรัมย์

 ที่ตั้งและอาณาเขต 
อำเภอแคนดงตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับอำเภอชุมพลบุรี (จังหวัดสุรินทร์)
 ทิศตะวันออก ติดต่อกับอำเภอชุมพลบุรี (จังหวัดสุรินทร์) และอำเภอสตึก
 ทิศใต้ ติดต่อกับอำเภอสตึก อำเภอบ้านด่าน และอำเภอคูเมือง
 ทิศตะวันตก ติดต่อกับอำเภอคูเมือง

 ประวัติ 
ท้องที่อำเภอแคนดงเดิมเป็นส่วนหนึ่งของอำเภอสตึก ทางราชการได้แบ่งพื้นที่การปกครองออกมาตั้งเป็น กิ่งอำเภอแคนดง ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกาเมื่อวันที่ 24 สิงหาคม พ.ศ. 2550 ยกฐานะกิ่งอำเภอแห่งนี้ขึ้นเป็น อำเภอแคนดง โดยมีผลบังคับตั้งแต่วันที่ 8 กันยายน ปีเดียวกัน

 การแบ่งเขตการปกครอง 
 การปกครองส่วนภูมิภาค 
อำเภอแคนดงแบ่งเขตการปกครองย่อยออกเป็น 4 ตำบล 54 หมู่บ้าน ได้แก่
1.แคนดง(Khaen Dong)18 หมู่บ้าน2.ดงพลอง(Dong Phlong)13 หมู่บ้าน3.สระบัว(Sa Bua)12 หมู่บ้าน4.หัวฝาย(Hua Fai)11 หมู่บ้าน 

 การปกครองส่วนท้องถิ่น 
ท้องที่อำเภอแคนดงประกอบด้วยองค์กรปกครองส่วนท้องถิ่น 5 แห่ง ได้แก่
 เทศบาลตำบลแคนดง ครอบคลุมพื้นที่บางส่วนของตำบลแคนดง (7 หมู่บ้าน)
 องค์การบริหารส่วนตำบลแคนดง ครอบคลุมพื้นที่ตำบลแคนดง (นอกเขตเทศบาลตำบลแคนดง)
 องค์การบริหารส่วนตำบลดงพลอง ครอบคลุมพื้นที่ตำบลดงพลองทั้งตำบล
 องค์การบริหารส่วนตำบลสระบัว ครอบคลุมพื้นที่ตำบลสระบัวทั้งตำบล
 องค์การบริหารส่วนตำบลหัวฝาย ครอบคลุมพื้นที่ตำบลหัวฝายทั้งตำบล
# นกเด้าลม
นกเด้าลม เป็นกลุ่มนกเกาะคอนที่อยู่ในสกุล Motacilla ในวงศ์ Motacillidae ชื่อสามัญและชื่อสกุลนำมาจากลักษณะหางที่ขึ้นลงเหมือนเครื่องสูบน้ำ

อนุกรมวิธาน
right|thumb|นกเด้าลม
thumb|ไข่, ชุดสะสมพิพิธภัณฑ์วีสบาเดิน ประเทศเยอรมนี
สกุล Motacilla ได้รับการอธิบายโดย Carl Linnaeus  นักธรรมชาตินิยมชาวสวีเดนใน ค.ศ. 1758 ลงใน Systema Naturae ฉบับที่ 10 ของเขาเอง ชนิดต้นแบบคือนกเด้าลมขาว Motacilla เป็นชื่อภาษาละตินของนกเด้าลมสองสี (pied wagtail) แม้ว่าอันที่จริงเป็นรูปขนาดเล็กของ motare แปลว่า "เคลื่อนที่ไปมา" ในสมัยกลาง ซึ่งนำไปส่ความเข้าใจผิดว่า cilla แปลว่า "หาง"

 ชนิด 
สกุลนี้มี 13 ชนิด
 ภาพ  ชื่อวิทยาศาสตร์  ชื่อสามัญ  ที่อยู่อาศัย120px  Motacilla flava นกเด้าลมเหลืองตะวันตก   พื้นที่เขตอบอุ่นถึงยุโรปใต้อาร์กติกและเอเชียตะวันตก ในฤดูหนาวอาศัยอยู่ในแอฟริกาเขตร้อนและเอเชียใต้120px  Motacilla tschutschensis นกเด้าลมเหลืองตะวันออก  พื้นที่เขตอบอุ่นถึงเอเชียตะวันออกใต้อาร์กติก รวมถึงรัฐอะแลสกาในอเมริกาเหนือ ในช่วงฤดูหนาวอาศัยอยู่ในเอเชียใต้และออสเตรเลียตอนเหนือ120px  Motacilla citreola  นกเด้าลมซิทริน  พื้นที่ยุโรปตะวันออกเขตอบอุ่น, เอเชียตะวันตกถึงกลาง; ในฤดูหนาวอาศัยอยู่ในเอเชียใต้120px  Motacilla capensis  นกเด้าลมแหลม  แอฟริกาตอนใต้จากยูกันดา, สาธารณรัฐประชาธิปไตยคองโกตะวันออก และเคนยา ผ่านแซมเบียและแองโกลา ถึงแอฟริกาใต้ ทางใต้ถึงแหลมตะวันตก; ไม่บินอพยพ120px  Motacilla flaviventrisนกเด้าลมมาดากัสการ์   มาดากัสการ์; เฉพาะถิ่น ไม่อพยพ120px  Motacilla bocagii (อดีต Amaurocichla bocagii)  นกหางสั้นเซาตูแม   เซาตูแม; เฉพาะถิ่น ไม่อพยพ120px  Motacilla cinerea  นกเด้าลมเทา   ยุโรปตะวันตก รวมถึงหมู่เกาะอังกฤษ สแกนดิเนเวียใต้ ภูมิภาคเมดิเตอร์เรเนียน และมาคาโรนีเซีย; นอกจากนี้ยังพบกระจายในเอเชียกลางและเอเชียตะวันออกที่มีอากาศอบอุ่นจนถึงคาบสมุทรคัมชัตกา และเทือกเขาหิมาลัยจนถึงเทือกเขาเทียนซาน ประชากรยุโรปส่วนใหญ่อาศัยอยู่หรืออพยพในระยะทางสั้น ๆ ในขณะที่ประชากรเอเชียจะอพยพไปยังเอเชียใต้ในฤดูหนาว120px  Motacilla clara  นกเด้าลมภูเขา  กินีถึงเอธิโอเปียใต้ ถึงแอฟริกาใต้120px Motacilla alba  นกเด้าลมขาว   แพร่พันธุ์ทั่วทั้งยูเรเชียจนถึงละติจูด 75°N ไม่มีให้เห็นเฉพาะในอาร์กติกที่เส้นอุณหภูมิเท่าในเดือนกรกฎาคมต่ำกว่า 4°C นอกจากนี้ยังแพร่พันธุ์ในภูเขาแถบโมร็อกโกและรัฐอะแลสกาตะวันตก เป็นสัตว์อพยพระยะสั้น ในช่วงฤดูหนาวอาศัยอยู่ในยุโรปตะวันตกและใต้ ถึงแอฟริกาตอนกลางส่วนเหนือและเอเชียใต้ อาศัยอยู่ในแหล่งที่อยู่อาศัยหลากหลายประเภทแต่ไม่พบในทะเลทรายCollins Bird Guide (page 250) by Mullarney, Svensson, Zetterstrom, & Grant120px  Motacilla aguimp  นกเด้าลมลายพร้อยแอฟริกัน  แอฟริกาใต้สะฮาราจากแหลมตะวันออกส่วนเหนือถึงอียิปต์ตอนใต้สุด  และจากกินีถึงเอริเทรียตะวันตกและโซมาเลีย120px Motacilla samveasnae  นกเด้าลมแม่น้ำโขง   กัมพูชาและลาว ส่วนใหญ่ไม่อพยพ แต่ผู้อพยพที่ไม่ฟักไข่พบในประเทศไทยและเวียดนาม120px  Motacilla grandis  นกเด้าลมญี่ปุ่น  ญี่ปุ่นและเกาหลี ไม่อพยพ120px  Motacilla maderaspatensis  นกเด้าลมขนคิ้วขาว  อินเดีย; ไม่อพยพ
# ซัมเมอร์ไนท์ทาวน์
ซัมเมอร์ไนท์ทาวน์  เป็นเพลงซิงเกิลที่ 2 ของมอร์นิงมูซูเมะ และเป็นเพลงเปิดตัวของสมาชิกรุ่นที่ 2

ส่วนผู้ที่ทำหน้าที่นักร้องนำประจำซิงเกิลนี้ คือ นัตสึมิ อาเบะ

ซิงเกิลชุดนี้ออกวางจำหน่ายครั้งแรกในรูปแบบซีดี 8 เซนติเมตร ในวันที่ 27 พฤษภาคม พ.ศ. 2541 โดยมียอดการจำหน่ายรวมทั้งสิ้น 417,330 ชุด ต่อมา ได้ถูกนำกลับมารวมไว้ในชุดรวมอัลบั้มซิงเกิลเออร์ลีซิงเกิลบอกซ์ของมอร์นิงมูซูเมะในปี พ.ศ. 2547 และยังได้รับการผลิตใหม่ในรูปแบบของซีดี 12 เซนติเมตรในปี พ.ศ. 2548

 รายชื่อเพลง 
เพลงทุกเพลงในอัลบั้มซิงเกิลชุดนี้ ประพันธ์โดยสึงกุ

 ซีดี 8 เซนติเมตร 
 ซัมเมอร์ไนท์ทาวน์ – 3:49 นาที
 อะเมโมรีออฟซัมเมอร์ ’98 (A Memory of Summer ’98) – 3:58 นาที
 ซัมเมอร์ไนท์ทาวน์ (บรรเลง) – 3:47 นาที

 ซีดี 12 เซนติเมตร และอัลบั้มใน เออร์ลีซิงเกิลบอกซ์ 
 ซัมเมอร์ไนท์ทาวน์
 อะเมโมริออฟซัมเมอร์ ’98
 ซัมเมอร์ไนท์ทาวน์ (บรรเลง)
 ซัมเมอร์ไนท์ทาวน์ (เวอร์ชันแสดงสดครั้งแรก)

 สมาชิก 
รุ่นที่ 1
 ยูโกะ นากาซาวะ
 อายะ อิชิงูโระ
 คาโอริ อีดะ
 นัตสึมิ อาเบะ
 อาซูกะ ฟูกูดะ

รุ่นที่ 2 (ปรากฏตัวครั้งแรก)
 เค ยาซูดะ
 มาริ ยางูจิ
 ซายากะ อิจิอิ
# อำเภอสีดา
สีดา เป็นอำเภอหนึ่งของจังหวัดนครราชสีมาขึ้นชื่อเรื่องการปลูกหม่อนเลี้ยงไหม ทอผ้าไหมมัดหมี่ มีหมู่บ้านชุมชนนวัตวิถีเสน่ห์อีสานให้ท่องเที่ยวมากมาย มีสถานที่ท่องเที่ยวที่ขึ้นชื่ออย่าง ปรางค์กู่สีดา บ่อไก่แก้ว

 ที่ตั้งและอาณาเขต 
อำเภอสีดาตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับอำเภอข้างเคียง ดังต่อไปนี้
 ทิศเหนือ ติดต่อกับอำเภอบัวลาย
 ทิศตะวันออก ติดต่อกับอำเภอประทาย
 ทิศใต้ ติดต่อกับอำเภอโนนแดง
 ทิศตะวันตก ติดต่อกับอำเภอบัวใหญ่

ประวัติ
  วันที่  1  กรกฎาคม  2540  ได้แยกพื้นที่ตำบลสีดา  ตำบลโพนทอง  ตำบลโนนประดู่  ตำบลสามเมือง  และตำบลหนองตาดใหญ่   มาตั้งเป็น  กิ่งอำเภอสีดา   ขึ้นกับอำเภอบัวใหญ่  พร้อมกับโอนสุขาภิบาลสีดา  มาขึ้นอยู่กับกิ่งอำเภอสีดา   
  วันที่  25   พฤษภาคม  2542  ยกฐานะจากสุขาภิบาลสีดา  เป็นเทศบาลตำบลสีดา
  วันที่  8   กันยายน  2550   ยกฐานะเป็น อำเภอสีดา    

 การแบ่งเขตการปกครอง 
 การปกครองส่วนภูมิภาค 
อำเภอสีดาแบ่งเขตการปกครองย่อยออกเป็น 5 ตำบล 50 หมู่บ้าน ได้แก่

 ลำดับที่  อักษรไทย  อักษรโรมัน  จำนวนหมู่บ้าน  ประชากรทั้งหมด(พ.ศ. 2560)รายงานสถิติจำนวนประชากรและบ้าน พ.ศ. 2560 จังหวัดนครราชสีมา กรมการปกครอง  ประชากรแยกตามส่วนท้องถิ่น(พ.ศ. 2560) 1.  สีดา  Sida  11  4,831  1,249  3,582  (ทต. สีดา)(อบต. สีดา) 2.  โพนทอง  Phon Thong  10  5,269  1,964  3,305  (ทต. สีดา)(อบต. โพนทอง) 3.  โนนประดู่  Non Pradu  10  3,861  3,861  (อบต. โนนประดู่) 4.  สามเมือง  Sam Mueang  10  4,813  570  4,243  (ทต. สีดา)(อบต. สามเมือง) 5.  หนองตาดใหญ่  Nong Tat Yai  9  5,473  5,473  (อบต. หนองตาดใหญ่) รวม  50  24,247  3,783 (เทศบาล)20,464 (อบต.)

 การปกครองส่วนท้องถิ่น 
ท้องที่อำเภอสีดาประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลสีดา ครอบคลุมพื้นที่บางส่วนของตำบลสีดา ตำบลโพนทอง และตำบลสามเมือง
 องค์การบริหารส่วนตำบลสีดา ครอบคลุมพื้นที่ตำบลสีดา (นอกเขตเทศบาลตำบลสีดา)
 องค์การบริหารส่วนตำบลโพนทอง ครอบคลุมพื้นที่ตำบลโพนทอง (นอกเขตเทศบาลตำบลสีดา)
 องค์การบริหารส่วนตำบลโนนประดู่ ครอบคลุมพื้นที่ตำบลโนนประดู่ทั้งตำบล
 องค์การบริหารส่วนตำบลสามเมือง ครอบคลุมพื้นที่ตำบลสามเมือง (นอกเขตเทศบาลตำบลสีดา)
 องค์การบริหารส่วนตำบลหนองตาดใหญ่ ครอบคลุมพื้นที่ตำบลหนองตาดใหญ่ทั้งตำบล